<classify> MABALOZI wa nchi za Afrika waliopo nchini Tanzania, wameridhishwa na dawa ya kuua mazalia ya mbu inayotengenezwa na Kiwanda cha Labiofam kilichopo wilayani Kibaha mkoani Pwani.Mabalozi hao ni kutoka Sudan Kusini, Msumbiji, Malawi na Zambia ambao juzi walitembelea kiwanda hicho cha kutengeneza viuadudu, kinachomilikiwa na Shirika la Maendeleo la Taifa NDC.Akizungumza baada ya kukitembelea kiwanda hicho, Balozi wa Sudan Kusini, William Ruben alisema njia hiyo ni nzuri kwa kutokomeza ugonjwa wa malaria.Alisema wameridhishwa na dawa hiyo na kuona kuwa itafaa katika kukabiliana na ugonjwa huo wa malaria, ambao bado ni janga katika Bara la Afrika kutokana na kusababisha vifo vya watu wengi.Afrika imekuwa ikisumbuliwa sana na ugonjwa huu na kutumia gharama kubwa katika kukabiliana nao kwa kununua dawa au vyandarua hivyo kwa dawa hii ambayo inaua kabisa viluwiluwi ambavyo vinazalisha mbu itasaidia sana, amesema Balozi Ruben.Aidha, alisema watapeleka taarifa kwenye serikali zao ili waone umuhimu wa matumizi ya dawa hiyo, ambayo endapo inatumika vyema inatokomeza kabisa ugonjwa huo.Tumetembelea kiwanda tumeona namna dawa hii inavyotengenezwa tumefurahibkwani tunaweza kuukabili ugonjwa huu kwa kutumia dawa hii ambayo tunaweza kuweka kwenye maji ya kunywa na kwenye madimbwi ya maji yaliyosimama, aliongeza.Awali, Kaimu Meneja wa kiwanda hicho, Samweli Mziray alisema kutokana na kuitangaza dawa hiyo kimataifa, wameona ni bora kuwaalika mabalozi hao ili wapate uelewa juu ya dawa hiyo.Mziray alisema lengo la kuwaita mabalozi hao ni kwenda kujifunza juu ya matumizi ya dawa hiyo ili wawasiliane na nchi zao wainunue na kwenda kutumia kwenye nchi zao.  <topic>: KITAIFA 